**100/2020. (VI.25.) Kgy. sz. határozat**

A Közgyűlés az önkormányzati tulajdonú ingatlanok bérleti díjának mérséklésével kapcsolatos, a veszélyhelyzet alatt hozott polgármesteri döntésekről szóló tájékoztatót megismerte, és azt tudomásul veszi.

1. A Közgyűlés – tekintettel a 40/2020. (III. 11.) Korm. rendeletben foglaltakra - megállapítja, hogy a 25/2020. (III. 31.) Pm. sz. határozatban biztosított bérleti díj fizetési kötelezettség alóli mentesítés utolsó napja 2020. június 18., a veszélyhelyzet végének kihirdetett időpontja.
2. A Közgyűlés az 59/2020. (V. 13.) Pm. sz. határozatban biztosított bérleti díj fizetési kötelezettség alóli mentesítésről, valamint 50%-os mértékű bérleti díj mérséklésről szóló kedvezményeket 2020. június 18. napjától visszavonja.

A Közgyűlés felkéri az érintett bérlemények kezelőit, hogy a szükséges intézkedéseket tegyék meg.

**Felelős:** Dr. Nemény András polgármester

 Dr. Horváth Attila alpolgármester

 Dr. Károlyi Ákos jegyző

 (A végrehajtásért:

Nagyné dr. Gats Andrea, a Jogi és Képviselői Osztály vezetője)

**Határidő:** azonnal